cyanic-selkie/wikianc huggingface dataset:
হিকি
হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে। হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা। আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে।
ধিমাল
ধিমাল হিমালয়ের পাদদেশের তরাই অঞ্চলে বসবাসকারী একটি ক্ষুদ্র জন-গোষ্ঠী। ধিমাল জন-গোষ্ঠীর মানুষেরা প্রধানত নেপালের মোরাঙ্গ ও ঝাপা জেলা এবং পশ্চিমবঙ্গের দার্জিলিং জেলায় বসবাস করেন। সমাজ বিজ্ঞানীরা মনে করেন ধিমাল একটি হারিয়ে যাওয়া জন-গোষ্ঠী।
উনিশ শতকে, ঔপনিবেশিক ভারতের নৃবিজ্ঞান- সমীক্ষকেরা ধিমালকে একটি অনার্য জনজাতি হিসেবে শনাক্ত করেছিলেন। বর্তমানে ধিমালদের কিরাত জন গোষ্ঠীর একটি শাখা বলে মনে করা হয় । এঁদের সম্বন্ধে সেরকম কোনো গবেষণা হয়নি। হজসন, হান্টার, গেইট প্রমুখ ইংরেজ লেখক গণ এঁদের সম্পর্কে উল্লেখ করেছিলেন মাত্র । গেইট এর মতে, ধিমলেরা রাজবংশী সম্প্রদায় ভুক্ত ব্যতীত অন্য কিছু নয় । কতিপয় ঐতিহাসিকের অনুমান, ধীনালদের আদি নিবাস উত্তর এবং উত্তর-পূর্ব হিমালয়ের পাদদেশে। তাঁদের মতে, 'ধিমাল' শব্দটি 'হিমাল' শব্দেরই অপভ্রংশ। ঠিক কোন সময় থেকে উত্তরবঙ্গের ও নেপালের তরাই অঞ্চলে ধিমলেরা বসবাস করছে, তা অনুমান সাপেক্ষ । ধিমালদের নিজস্ব ভাষা রয়েছে । তবে, ধিমালদের ভাষা, মুখাবয়ব, ও দেহের আকৃতি দেখে এঁদের লিম্বু জনজাতির একটি ঘনিষ্ঠ শাখা বলে মনে করা যেতে পারে।
তরাই এর ধিমলেরা নিজেদেরকে রাই, লিম্বু, কোচ জাতির ঘনিষ্ঠ বলে মনে করেন । প্রথাগত ভাবে, ধিমলেরা প্রকৃতির উপাসক ধিমালদের উপাসনায়, কোনো মন্দির বা মূর্তি নেই. হজসন সাহেব, ধিমালদের ধর্মকে এক নিরাকার প্রাকৃতিক ধর্ম বলে উল্লেখ করেছিলেন ।
২০০১ সালের জনগণনা অনুযায়ী, নেপালে ১৯,৫৩৭ জন ধিমাল বাস করেন। নেপালের ঝাপা ও মোরাঙ্গ জেলার মোট ৭৫ টি গ্রামে ধিমাল জাতির মানুষ বাস করেন। ২০০১ সালে, ভারতের জনগণনায় মাত্র ৯৮১ জন ধিমাল ভাষী মানুষ পাওয়া গেছে । দার্জিলিং জেলার নকশালবাড়ী ও হাতীঘিসা অঞ্চলের ১৬টি গ্রামে এঁদের বাস।
ধিমালেরা মূলত কৃষক। পূর্বে, তাঁরা ঝুম চাষ করতেন। জঙ্গল কেটে বা পুড়িয়ে পরিষ্কার করে কোদালের সাহায্যে খাদ্য শস্য উৎপাদন করার এই প্রদ্ধতি এখন পুরোপুরি লুপ্ত। ধিমালদের প্রধান খাদ্য ভাত, পশু পাখির মাংস ও মাছ ।
রাজ কমল ফিল্মস ইন্টারন্যাশনাল
রাজ কমল ফিল্মস ইন্টারন্যাশনাল (পূর্বে হাসান ব্রাদার্স) ভারতের চেন্নাইতে অবস্থিত চলচ্চিত্র প্রযোজনা এবং বিতরণ সংস্থা। কমল হাসানের নেতৃত্বে প্রতিষ্ঠিত এবং পরিচালনা করেন
আলাস্কা স্টার
আলাস্কা স্টার মার্কিন যুক্তরাষ্ট্রের আলাস্কা রাজ্যের অ্যাঙ্করেজ পৌরসভার একটি সাপ্তাহিক সংবাদপত্র। দ্যা স্টার পত্রিকাটি ঈগল নদীর পার্শ্ববর্তী  অঞ্চল, চুগিয়াক এবং একলুটনা সহ অ্যাংকারিজের উত্তরাঞ্চলে ("অ্যাঙ্কারেজ বোল " নামে পরিচিত) বসবাসকারীদের সংবাদ সরবরাহ করে। ১৯৭১ সালে প্রতিষ্ঠার পর থেকে ২০১১ সালে পর্যন্ত এই পত্রিকার নাম ছিল চুয়াগিক ঈগল রিভার স্টার। ২০১৮ সালে, মরিস কমিউনিকেশনস অ্যাঙ্কারেজ ডেইলি নিউজের মালিক বিঙ্কলে কর্পোরেশনের কাছে দ্যা স্টার পত্রিকাটি বিক্রি করে দেয়।
বলিভিয়ার সংবাদপত্রের তালিকা
এখানে বলিভিয়ার সংবাদপত্রের একটি তালিকা রয়েছে।
উইলার্ড ফ্র্যাংক লিবি
উইলার্ড ফ্র্যাংক লিবি একজন মার্কিন ভৌত রসায়নবিদ। তিনি ১৯৬০ সালে রসায়নে নোবেল পুরস্কার লাভ করেন।
সুরেশ বিশ্বাস
সুরেশ বিশ্বাস (১৮৬১ ― ২২ সেপ্টেম্বর ১৯০৫) একজন নদিয়া জেলার বাসিন্দা তথা ভারতীয় অভিযাত্রী যিনি ব্রাজিলের গৃহযুদ্ধে লড়েছিলেন।
প্রারম্ভিক জীবন
১৮৬১ সালে বঙ্গের নদিয়া জেলার নাথপুরে গিরিশচন্দ্র বিশ্বাসের প্রথম পুত্র সুরেশচন্দ্র বিশ্বাস জন্মগ্রহণ করেন। সুরেশের জন্ম দিন ও মাস পাওয়া যায় না। বয়সকালে তিনি এই তথ্য জানার জন্য পিতৃব্যকে চিঠি লিখেছিলেন, কিন্তু তার পিতৃব্য কি উত্তর দিয়েছিলেন তা জানা যায় না। সুরেশের জন্মস্থান নাথপুর গ্রামটি কৃষ্ণনগর থেকে ২৩ কিলোমিটার পশ্চিমে ইছামতীর তীরে অবস্থিত। তার পিতা গিরিশচন্দ্র সরকারি দপ্তরে সামান্য বেতনের চাকরি করতেন। দুই ভাই ও তিন বোনের মধ্যে সুরেশ ছিলেন জ্যেষ্ঠ। তার পরিবার ছিল গৌরাঙ্গের উপাসক।
শৈশব থেকে সুরেশ ছিলেন দুরন্ত ও দুঃসাহসী। যখন তার বয়স মাত্র দুই, তিনি একবার অনায়াসে একটি ২০ ফুট উঁচু মইয়ে উঠে পড়েন। আর একবার একটি বিড়ালের মুখে থেকে একটি কাঠবিড়ালীকে ছিনিয়ে নেওয়ার চেষ্টা করেন। বিড়ালটি তাকে কামড়ে ক্ষতবিক্ষত করে দিলে তাকে কয়েকমাস শয্যাশায়ী থাকতে হয়।
ভারত
গৃহত্যাগের পর সুরেশ চাকরির সন্ধান করতে লাগলেন। কিন্তু তার শিক্ষাগত যোগ্যতা না থাকায় তিনি কোথাও কোন চাকরি পেলেন না। অবশেষে তিনি যখন হতাশ হয়ে পড়েছেন তখন তিনি স্পেন্সেস হোটেলে একটি ট্যুরিস্ট গাইডের চাকরি পেলেন। গাইডের কাজে জাহাজ ঘাটে ঘন ঘন যাতায়াতের ফলে তার বিলেত যাওয়ার বাসনা হল। তিনি বিলেত যাওয়ার চেষ্টা করতে লাগলেন। কিন্তু কিছুতেই কিছু ফলপ্রসূ হল না। অবশেষে তিনি আপাততঃ বিলেতযাত্রার বাসনা স্থগিত রেখে সমুদ্রযাত্রা করে বিদেশভ্রমণের পরিকল্পনা করলেন। জাহাজে করে প্রথমে তিনি রেঙ্গুনে গিয়ে উঠলেন। সেখানে চাকরির চেষ্টা ব্যর্থ হওয়ার পর রেঙ্গুনের পাট চুকিয়ে তিনি চেন্নাইয়ের উদ্দেশ্যে রওনা দিলেন। সেখানে অতি সস্তায় একটি বাড়ি ভাড়া করে চাকরির সন্ধান করতে লাগলেন। যে কোন কাজের জন্য চেন্নাইয়ে খ্রীষ্টানদের দোরে দোরে জন্য ঘুরলেন, কিন্তু কোন কাজ জুটল না। অবশেষে প্রায় কপর্দকশূন্য অবস্থায় এক ফিরিঙ্গির কাছে বাড়ির পরিচারকের কাজ পেলেন। সেখানে মাসকতক থাকার পর কলকাতায় ফিরে আসেন।
কলকাতায় সুরেশের খাদ্য বাসস্থানের সমস্যা ছিল না। লন্ডন মিশন কলেজের অধ্যক্ষ আসটন তাকে কলেজের বোর্ডিংয়ে আগের মতই থাকা খাওয়ার ব্যবস্থা করে দেন। এর মধ্যে তিনি অকদিন পিতা ও পিতৃব্যের অনুপস্থিতিতে মায়ের সাথে দেখা করে আসেন। এদিকে তার কোন স্থায়ে চাকরি জুটল না। তিনি গঙ্গার জেটিতে জেটিতে ঘুরতেন ও জাহাজের ক্যাপ্টেনদের সাথে মেলামেশা করতেন। একদিন তার বি এস এন কোংরের ক্যাপ্টেনের সাথে আলাপ হল। বহু অনুনয় বিনয়ের পর ক্যাপ্টেন সুরেশকে ফেরার সময় বিলেতে নিয়ে যেতে রাজি হলেন। ১৮৭৮ সালে মাত্র ১৭ বছর বয়সে সুরেশ বি এন এস কোংরের সহকারী স্টুয়ার্ডের পদে যোগ দিয়ে বিলেতযাত্রা করেন।
ইউরোপ
জাহাজ লন্ডনে নোঙর করলে সুরেশ প্র্থমে তিন সপ্তাহ শহরটা ঘুরে দেখলেন। অবশেষে জাহাজ ছাড়বার সময় হলে সুরেশ বিলেতে থেকে যাওয়া মনস্থির করলেন। জাহাজের এক সহকর্মী বোসেনের সহায়তায় লন্ডনের ইষ্ট এন্ডে বসবাসের জন্য সস্তায় একটি ঘর ঠিক করলেন। চাকরি জোটানো দূরস্থান, সুরেশ তার বিলেত জীবনের প্রথম কয়েকদিনেই তার অর্জিত সমস্ত অর্থ মদ ও নারীসঙ্গে উড়িয়ে দিলেন। কপর্দকশূন্য অবস্থায় সংবাদপত্র বিক্রেতার কাজে যোগ দিলেন। তারপর কিছু দিন মুটের কাজ করলেন। তারপর ইংল্যান্ডের গ্রামাঞ্চলে ফেরিওয়ালার কাজ করলেন। এই সময় তিনি স্বচেষ্টায় লেখাপড়া শুরু করে প্রথাগত শিক্ষার অভাব কিছুটা মেটাতে শুরু করলেন।
এই সময়ে কেন্টে অবস্থানকালে দৈবাৎ এক সার্কাস দলের সাথে সুরেশের যোগাযোগ হয়। তিনি সার্কাসে যোগ দেওয়ার ইচ্ছা প্রকাশ করলে সার্কাসের ম্যানেজার তাকে পরীক্ষা করতে চান। সুরেশ সার্কাসের সব চেয়ে বলশালী ব্যক্তিকে কুস্তিতে পরাজিত করে সার্কাসে চাকরি পান। বেতন থাকা খাওয়া বাবদ সপ্তাহে ১৫ সিলিং। সাসেক্সে সার্কাস দল তাঁবু ফেললে সুরেশ সার্কাসে খেলা দেখান এবং প্রথম দিন থেকেই জনপ্রিয় হয়ে ওঠেন। ক্রমে তিনি বন্য পশু বিশেষতঃ সিংহকে বশ করার খেলায় পারদর্শী হয়ে ওঠেন। ১৮৮০ সালে সার্কাস দলের সাথে ইংল্যান্ড ভ্রমণকালে প্রসিদ্ধ হিংস্র পশু বশকারী প্রফেসর জামবাখের সাথে তার পরিচয় ঘটে। জামবাখ ছিলেন তৎকালীন ইউরোপের অন্যতম শ্রেষ্ঠ পশু বশকারী। জামবাখের প্রস্তাবে সুরেশ সার্কাসের চাকরি ছেড়ে তার নিজস্ব পশুশালায় সহকারীরূপে যোগ দেন। সেখানে বছর দুয়েক কাজ করার পর পুনরায় সার্কাসে যোগ দেন। ১৮৮২ সালে লন্ডনের এক প্রদর্শনীতে বাঘ ও সিংহের খেলা দেখিয়ে জগৎজোড়া খ্যাতি লাভ করেন। তিনি সার্কাস দলের সঙ্গে ইউরোপ যাত্রাকালে জার্মানির হামবুর্গে বিশিষ্ট পশু প্রশিক্ষক গাজেনবাখের সাথে পরিচিত হন এবং সার্কাসের চাকরি ছেড়ে অধিক বেতনে গাজেনবাখের পশুশালার দায়িত্ব গ্রহণ করেন। তারপর তিনি অধিকতর বেতনে জো কার্ল নামক জনৈক ব্যক্তির পশুশালার দায়িত্ব নেন। কিয়ৎকাল পশু প্রশিক্ষকের কাজ করার পর পুনরায় সার্কাসে যোগ দেন।
১৮৮৫ সালে জার্মানিতে অবস্থানকালে পুর্বের সেই জার্মান যুবতীর সাথে তার দেখা হয় এবং প্রেমের সম্পর্ক গড়ে ওঠে। তাদের সম্পর্কের কথা যুবতীর আত্মীয়গণ জানতে পারলে তারা সুরেশের প্রাণ সংহার করার জন্য উদ্যত হন। সুরেশ জার্মানি পরিত্যাগ করলে তারা ইউরোপের নগরে নগরে লোক লাগিয়ে সুরেশের অনুসন্ধান করতে থাকেন। সুরেশ ওয়েল নামক জনৈক হিংস্র পশু প্রদর্শনকারীর দলে চাকরি নিয়ে মার্কিন যুক্তরাষ্ট্রে পলায়ন করেন। সার্কাস দলের সঙ্গে তিনি মেক্সিকো হয়ে ব্রাজিলের রাজধানী রিও দি জেনেরিও-তে উপনীত হন।
ব্রাজিল
ব্রাজিলে সার্কাসে হিংস্র পশুর খেলা দেখানোর পাশাপাশি সুরেশ অঙ্ক, দর্শন ও রসায়নের বিভিন্ন বিষয়ের উপর বক্তৃতা দিতে শুরু করেন। কিছুকাল পরে ব্রাজিলের রাজকীয় পশুশালার প্রশিক্ষক ও রক্ষকের পদ শূন্য হলে সুরেশ সার্কাসের চাকরি ছেড়ে সেখানে যোগদান করেন। এই সময় সুরেশের সাথে স্থানীয় এক চিকিৎসকের কন্যার প্রেমের সম্পর্ক গড়ে ওঠে। একদিন তার প্রেমিকা তাকে বলেন যে তাকে সৈনিক বেশে বড় সুন্দর দেখাবে। ২৫ বছরের তাজা যুবক সুরেশ তার প্রণয়িণীর কথায় অনুপ্রাণিত হয়ে ব্রাজিল সম্রাটের অধীনে সেনাবাহিনীতে যোগ দেন এবং কঠোর অনুশীলন আরম্ভ করেন। পরের বছর তিনি কর্পোরাল পদে উন্নীত হয়ে একটি ছোট সৈন্যদলের অধিনায়কের দায়িত্ব পেয়ে সান্তাক্রুজে চলে যান। তারপর রিও দি জেনেরিও-র হাসপাতালের তত্ত্বাবধায়্কের দায়িত্ব পান। হাসপাতালে থাকাকালীন তিনি অস্ত্রপচার শিক্ষা করেন এবং তাতে সিদ্ধহস্ত হয়ে ওঠেন।
১৮৮৯ সালে তার সেনাবাহিনীতে তিন বছরের বাধ্যতামূলক মেয়াদ ফুরোলেও সুরেশ সেনাবাহিনীতেই থেকে যান। তিনি অশ্বারোহী থেকে পদাতিক শ্রেণীতে পরিবর্তন করে বন্দুক চালনা শিক্ষা করেন। এই সময়ে তিনি উক্ত চিকিৎসক কন্যাকে বিবাহ করেন। কর্পোরাল থেকে তিনি ক্রমে প্রথম সার্জেন্টের পদে উন্নীত হন। ১৮৯২ সালে তার প্রথম পুত্রের জন্ম হয়। ১৮৯৩ সালে তিনি প্রথম লেফ্‌টানেন্টের পদে উন্নীত হন।
১৮৯৩ সালের সেপ্টেম্বর মাসে ব্রাজিলে এক ভয়ানক রাষ্ট্রবিপ্লবের সূচনা হয়। সাধারণতন্ত্রের নৌবাহিনী রাজধানী রিও দি জেনেরিও-কে ঘিরে তুমুল গোলাবর্ষণ করতে থাকে। সুরেশ স্থলাবাহিনীর সেনাপতির অধীনে থেকে স্থলস্থ দুর্গগুলি রক্ষা করতে থাকেন। স্থলবাহিনী দুর্গ রক্ষায় সাহসিকতার পরিচয় পেয়ে বিদ্রোহী নৌবাহিনী সরাসরি রাজধানী অধিকার এক প্রকার অসম্ভব বিবেচনা করে রিও দি জেনেরিও-র শহরতলি নিথেরয় আক্রমণ করল। উপর্যুপরি গোলাবর্ষণ করে নিথেরয় সম্পূর্ণ বিদ্ধস্ত করে নৌসেনাগণ তীরে অবতরণ করে নিথেরয় অধিকার করতে উদ্যত হলেন। তখন রাত্রিকাল। ঘোর অন্ধকারের মধ্যে বিদ্রোহী সেনাগণ নিথেরয়ে উত্তর দিক থেকে প্রবেশ করলে শহরের রক্ষার দায়িত্ব থাকা স্থল সেনাগণের সাথে তুমুল যুদ্ধ বাধল। উভয়পক্ষে বিস্তর ক্ষয়ক্ষতি সত্ত্বেও বিদ্রোহী নৌসেনাগণ নিথরয়ের দখল নিতে উদ্যত হল। এমত অবস্থায় স্থলবাহিনীর সেনাপতির আহ্বানে মাত্র ৫০ জন সৈন্য নিয়ে নিথেরয় রক্ষার জন্য এগিয়ে এলেন সুরেশ। শেষ রাতে শত্রু ঘাঁটিতে সুরেশ ও তার সঙ্গীরা আক্রমণ করেন এবং সুরেশের দৃঢ় সংকল্প ও অসামান্য সামারিক পারদর্শিতার জোরে শত্রুপক্ষকে ধ্বংস করেন নিথেরয়ের যুদ্ধে জয়লাভ করেন। নৌবিদ্রোহ দমন হয়। কালে সুরেশ সেনাবাহিনীতে থেকে কর্ণেল পদে উন্নীত হন।
শেষ জীবন
সুরেশ রিও দি জেনেরিও-র এক সম্ভান্ত ও সম্মানীয় ব্যক্তির মর্যাদা পান। তার একটি কন্যা সন্তানও জন্মায়। তিনি সেখানে সুখে স্বাচ্ছন্দ্যে বসবাস করতে থাকেন। পিতৃব্যর সাথে পত্র দ্বারা যোগাযোগ রাখতেন সুরেশ। তার কীর্তি কাহিনীর কথা স্বদেশে পৌঁছোয় ও তিনি বিখ্যাত হয়ে ওঠেন। ১৯০৫ সালে তার মৃত্যু হয়।
পুদুম্বক ভারতী
পুদুম্বাকা ভারতী ১৯৯৪ থেকে ১৯৯৯ সাল পর্যন্ত ভারতের অন্ধ্র প্রদেশের সাতেনাপল্লী নির্বাচনী এলাকার আইনসভার সদস্য হিসাবে দায়িত্ব পালন করেছিলেন। তিনি ভারতের কমিউনিস্ট পার্টি (মার্কসবাদী) সদস্য।
বাখরাবাদ গ্যাসক্ষেত্র
বাখরাবাদ গ্যাসক্ষেত্র বাংলাদেশের একটি প্রাকৃতিক গ্যাস ক্ষেত্র।
অবস্থান ও মজুদ
বাখরাবাদ গ্যাসক্ষেত্রটি কুমিল্লা জেলার মুরাদনগর উপজেলায় অবস্থিত। ঢাকা থেকে এটির অবস্থান ৪০ কিলোমিটার পূর্বে। তিতাস ও হবিগঞ্জ গ্যাসক্ষেত্র এর মতো এটিও ১৯৬৯ সালে তদানিন্তন পাকিস্তান শেল অয়েল কোম্পানি আবিষ্কার করে। বাখরাবাদের ক্ষেত্রটি সরু ও লম্বাটে, এবং প্রায় ৬৯ কিলোমিটার দীর্ঘ ও ১০ কিলোমিটার প্রশস্ত। এখানকার মোট গ্যাস মজুদের পরিমাণ ১.০৪৯ ট্রিলিয়ন ঘনফুট (টিসিএফ)। ১৯৮৪ সালে বাখরাবাদ গ্যাসক্ষেত্র হতে গ্যাস উত্তোলন শুরু হয়। ২০০৯ সালের ৩১শে অক্টোবর পর্যন্ত এখান থেকে সর্বমোট ৬৯৬.৫৯৬ বিলিয়ন ঘনফুট অর্থাৎ মোট মজুদের ৬৬.৪০৬% উত্তোলন করা হয়েছে।
কূপ
বাখরাবাদ গ্যাসক্ষেত্রের ২ স্থানে মোট ৮টি কূপ খনন করা হয়েছে। এর মধ্যে মাত্র একটিই উলম্বভাবে খোঁড়া কূপ। বাকিগুলো তীর্যকভাবে খোঁড়া হয়েছে। কূপগুলো চালু হবার পরে সর্বোচ্চ গ্যাস উৎপাদন হয়েছে ১৯৯২ সালে, যখন দৈনিক ২১০ মিলিয়ন ঘনফুট গ্যাস তোলা হতো। বরতমানে ৫টি কূপ চালু আছে যা থেকে দিনে ৩৫-৩৬ মিলিয়ন ঘনফুট গ্যাস তোলা হয়। বাকি ৩টি কূপ জলাবদ্ধতার কারণে পরিত্যক্ত হয়েছে। এখান থেকে উত্তোলিত গ্যাস বাখরাবাদ গ্যাস সিস্টেম লিমিটেডের মাধ্যমে সারাদেশে সরবরাহ করা হয়।
বর্তমানে এখানকার কন্ডেনসেট ও গ্যাসের অনুপাত ০.৭০ এবং পানি ও গ্যাসের অনুপাত ১৩.০৮৮ বিবিএল/মিলিয়ন ঘনফুট। এখানকার কন্ডেনসেটকে প্রক্রিয়াজাত করে পেট্রল ও ডিজেল তৈরি করা হয়, যা মেঘনা পেট্রোলিয়াম লিমিটেড বাজারজাত করে থাকে।
নেতাজী নগর ডে কলেজ
নেতাজী নগর ডে কলেজ ভারতের পশ্চিমবঙ্গ রাজ্যে রাজধানী কলকাতার একটি স্নাতকোত্তর উদার কলা কলেজ। এটি কলকাতা বিশ্ববিদ্যালয়ের সাথে যুক্ত।
অ্যাক্রেডিটেশন
নেতাজী নগর ডে কলেজ বিশ্ববিদ্যালয় অনুদান কমিশন (ইউজিসি) দ্বারা স্বীকৃত। সম্প্রতি, কলেজটিকে জাতীয় মূল্যায়ন ও অনুমোদন পরিষদ (এনএএসি) দ্বারা বি + গ্রেড প্রদান করা হয়েছে।
তথ্যসূত্র
<references group="" responsive="">
রায়হান রাফী
রায়হান রাফী একজন বাংলাদেশী চলচ্চিত্র পরিচালক ও চিত্রনাট্যকার। আবদুল আজিজ প্রযোজিত এবং জাজ মাল্টিমিডিয়ার ব্যানারে তার প্রথম পোড়ামন ২ (২০১৮) চলচ্চিত্রের জন্য তিনি সবচেয়ে বেশি পরিচিত। <ref na
অব্যক্ত উপনিষদ
অব্যক্ত উপনিষদ (সংস্কৃত: अव्यक्त उपनिषत्) হল সংস্কৃত পাঠ এবং হিন্দুধর্মের একটি ছোট উপনিষদ। এটি সামবেদের সাথে সংযুক্ত ১৬টি উপনিষদের একটি, এবং ১৪টি বৈষ্ণব উপনিষদের অধীনে শ্রেণীবদ্ধ করা হয়েছে।
এই উপনিষদ একাধিক সংস্করণে বিদ্যমান; এটি সৃষ্টিতত্ত্ব নিয়ে আলোচনা করে, কীভাবে সৃষ্টির পর মহাবিশ্ব বিকশিত হয়েছে, ঋগ্বেদের নাসদীয় সূক্তের ভিত্তিকে দৃঢ় করে যে কেউ এর উৎপত্তি সম্পর্কে জানে না এমনকি পরম সত্তারও ছিল কিনাএটি তৈরিতে ভূমিকা। বিষ্ণুর নৃসিংহ অবতার অনেক অধ্যায়ে ব্রহ্ম সম্পর্কে ধারণা উপস্থাপন করে, কিন্তু এর শ্লোকগুলি শিব, ইন্দ্র, প্রজাপতি ও অন্যান্য দেবতাদেরও উল্লেখ করে ও শ্রদ্ধা করে। পাঠ্যটি সাংখ্য, যোগ ও অন্যান্য হিন্দু দর্শনের ধারণাগুলির একটি সমন্বিত সংশ্লেষণকে দাবি করে।
পাঠটি অব্যক্তোপনিষদ (সংস্কৃত: अव्योपनिषत्) নামেও পরিচিত, এবং মুক্তিকাণ্ডে ১০৮টি উপনিষদের তেলুগু ভাষার সংকলনে ৬৮ নম্বরে তালিকাভুক্ত করা হয়েছে।
নামকরণ
অব্যক্ত অর্থ যা "অবিবর্তিত, প্রকাশ নয়, অনুন্নত, অদৃশ্য, সর্বজনীন আত্মা"। জেরাল্ড লারসন, প্রফেসর ইমেরিটাস, ইন্ডিয়ানা ইউনিভার্সিটির ধর্ম অধ্যয়ন বিভাগ, অব্যক্তকে "আদি প্রকৃতির" হিসাবে অনুবাদ করেছেন, ধারণাগতভাবে হিন্দু দর্শনের সাংখ্য দর্শনের প্রকৃতির সাথে সমার্থক।
কালপঞ্জি
পাঠ্যটির রচনার তারিখ ও লেখক অজানা, তবে সম্ভবত মধ্যযুগীয় পাঠ্য সময়ের সাথে সাথে প্রসারিত হয়েছে। অব্যক্ত উপনিষদটি গৌড়পাদ দ্বারা উল্লেখ করা হয়েছে, পি.ই. ডুমন্ট, জনস হপকিন্স ইউনিভার্সিটির অধ্যাপক, এবং তাই সম্ভবত ৭ম খৃষ্টীয় শতাব্দীর এর আগে পাঠ্যটির একটি সংস্করণ বিদ্যমান ছিল।
পাঠ্যটি বিভিন্ন সংস্করণে বিদ্যমান, এবং অব্যক্ত উপনিষদের প্রথম পাণ্ডুলিপি ১৮৯৫ সালে তত্ত্ব-বিবেকাক প্রেস (পুনা সংস্করণ) দ্বারা প্রকাশিত হয়েছিল, ১৯১৭ সালে নির্ণয় সাগর প্রেস দ্বারা (বোম্বে সংস্করণ), এবং এ মহাদেব শাস্ত্রী, আদ্যয়ার লাইব্রেরির পরিচালক, ১৯২৩ সালে (মাদ্রাজ সংস্করণ)।
মুক্তিকা সূত্রে ১০৮টি উপনিষদের সংকলনে, রাম কর্তৃক হনুমানকে বর্ণিত, অব্যক্ত উপনিষদটি ৬৮ নম্বরে তালিকাভুক্ত কিন্তু কোলব্রুকের ৫২টি উপনিষদের সংস্করণে বা উপনিষদের সংগ্রহের অধীনে উল্লেখ পাওয়া যায় নাশিরোনাম "ওপানেখাত।"
প্রার্থনা প্রস্তাবনা
পাঠ্যটি কাব্যিক প্রার্থনা দিয়ে শুরু হয়, "মনুষ্য-সিংহ বিষ্ণু, যিনি নিজের আত্মজ্ঞান, দানবদের রাজপুত্রকে গ্রাস করা, যে নিজের সম্পর্কে অজ্ঞতা, আমাকে আমার শত্রুর হাত থেকে উদ্ধার করে ব্রহ্মমাত্রা কর, ওঁ! আমার অঙ্গপ্রত্যঙ্গ, আমার শক্তি শক্তিশালী হউক, শান্তি! হরি ! ওঁ !"
- অব্যক্ত উপনিষদ
ডুমন্ট বলেন, প্রস্তাবনাটি সম্ভবত কেন উপনিষদ পান্ডুলিপির খণ্ডের রূপান্তর যা প্রাথমিক প্রার্থনা অন্তর্ভুক্ত করে। আমাকে ব্রহ্মমাত্র করার জন্য আশীর্বাদ বলতে বোঝায় "আমাকে সম্পূর্ণরূপে ব্রহ্ম বানিয়ে দাও"।
মহাবিশ্বের শুরু
এই উপনিষদ অনুসারে মহাবিশ্বের বিবর্তনের তিনটি পর্যায় রয়েছে, যা ঋগ্বেদের তিনটি প্রধান স্তোত্রের সাথে সম্পর্কিত। এগুলি হল: অব্যক্ত (অপ্রকাশ্য বা অদৃশ্য) পর্যায় যা নাসদীয় সূক্ত বা সৃষ্টির স্তোত্রে পাওয়া যায়; হিরণ্যগর্ভ সূক্তে পাওয়া মহাতত্ত্ব  (নির্ধারিত অনির্দিষ্ট বা অপ্রকাশিত) এবং "অহংকার (নির্ধারিত)" বা প্রকাশ অবস্থা, মহাজাগতিক সত্তাকে উৎসর্গ করা পুরুষ সূক্তে ব্যাখ্যা করা হয়েছে।
প্রথম অধ্যায় শুরু হয় ঘোষণা করে যে "পূর্বে এখানে কিছুই ছিল না", শুধুমাত্র জ্ঞান ও আনন্দের সমন্বয়ে গঠিত, এবং মহাবিশ্ব এখান থেকেই শুরু হয়েছিল। শ্লোক ১.৩ বলে, যে সত্তা তারপর দুটি ভাগে বিভক্ত, হলুদ ও লাল। হলুদ হয়ে ওঠে পরিবর্তিত বাস্তবতা (বস্তু, মায়া), আর লাল হয়ে ওঠে অপরিবর্তনীয় বাস্তবতা (আত্মা, পুরুষ)। পুরুষ ও মায়া একত্রিত হয়, প্রজনন করে, এইভাবে সোনার ডিম তৈরি করে, যা তাপের সাথে প্রজাপতি হয়ে ওঠে। প্রজাপতি যখন আত্মসচেতন হলেন, তখন তিনি চিন্তা করলেন, "আমার উৎপত্তি কী, আমার উদ্দেশ্য ও উদ্দেশ্য কী? বাক (শব্দ) উত্তর দিল, "আপনি অব্যক্ত (অপ্রকাশিত) থেকে জন্মগ্রহণ করেছেন, আপনার উদ্দেশ্য সৃষ্টি করা"। প্রজাপতি উত্তর দিলেন, "আপনি কে? নিজেকে ঘোষণা করুন!" কণ্ঠ বলল, "আমাকে জানতে, তপস (গভীর ধ্যান, তপস্যা) করুন"। সুতরাং, প্রজাপতি এক হাজার বছর ধরে ব্রহ্মচারী হিসেবে ধ্যান করেছিলেন, উপনিষদের শ্লোক ১.৩ বলে।
প্রজাপতি অনুস্তুভ মিটারটি দেখেছিলেন, পাঠ্যের দ্বিতীয় অধ্যায় শুরু করেন, তিনি এর শক্তি উপলব্ধি করেন, একটি স্তবক যেখানে সমস্ত দেবতা ও ব্রহ্ম দৃঢ়ভাবে প্রতিষ্ঠিত, যা ছাড়া বেদ নিরর্থক। স্তবক ও ওঁ পাঠ করে, প্রজাপতি লাল রঙের (পুরুষ) অর্থ অনুসন্ধান করলেন, তারপর একদিন আলো দেখলেন, আত্মা, বিষ্ণু শ্রীকে আলিঙ্গন করেছেন, গরুড়ের উপর বসে আছেন, মাথা শেশের ফণা দিয়ে ঢেকেছেন, চোখ দিয়ে চন্দ্র, সূর্য ও অগ্নির। শ্লোক ২.৩ বলে, প্রজাপতি বিষ্ণুর মধ্যে পরম এবং ক্ষমতা উপলব্ধি করেছিলেন।
বিষ্ণুর নিকট প্রজাপতির আর্জি: কীভাবে সৃষ্টি করবেন?
"হে প্রজাপতি, সৃষ্টির পরম উপায় জানুন। জানলে তুমি সবই জানতে পারবে, সবকিছু করুন, সবকিছু সম্পন্ন করুন। একজনের নিজের উপর ধ্যান করা উচিত, আগুনে ঢেলে দেওয়া উৎসর্গের মতো, অনুস্তুভ স্তবক পাঠ করার সময়। তা হল ধ্যান দ্বারা যজ্ঞ।"
- অব্যক্ত উপনিষদ, ৩.২
শ্লোক ৩.৩ দাবি করে, এই উপনিষদের জ্ঞান দেবতাদের গোপনীয়তা। যিনি এই রহস্য জানেন, তিনি যা চান তা পূরণ করেন, সমস্ত জগৎ জয় করেন এবং কখনও এই পৃথিবীতে ফিরে আসেন না।
মহাবিশ্বের সৃষ্টি
অধ্যায় ৮ বলে, প্রজাপতি বিষ্ণু যা পরামর্শ দিয়েছিলেন তাই করেছিলেন, নিজের চিন্তায় আত্মাহুতি দিয়ে ধ্যান করেছিলেন। অধ্যায় ৫-এ বলা হয়েছে, সৃষ্টির ক্ষমতা তাঁর কাছে এসেছিল এবং তিনি তিনটি জগৎ সৃষ্টি করেছেন। এভাবে বত্রিশটি শব্দাংশের ত্রিশটি থেকে পৃথিবী, বায়ুমণ্ডল ও আকাশ এসেছে। অধ্যায় ৫ বলে, বাকি দুটি শব্দাংশ দিয়ে তিনি তিনটি জগতের সাথে সংযোগ স্থাপন করেছিলেন। একই বত্রিশ শব্দাংশ দিয়ে, তিনি বত্রিশটি দেবতা তৈরি করেছিলেন, এবং তারপর একত্রে যুক্তাক্ষর দিয়ে তিনি ইন্দ্রকে সৃষ্টি করেছিলেন যা তাকে অন্যান্য দেবতাদের থেকে বড় করে তোলে। শব্দাংশের পরে, প্রজাপতি আরও তৈরি করতে শব্দ ব্যবহার করেছিলেন। তিনি একাদশ রুদ্র, তারপর একাদশ আদিত্য তৈরি করতে এগারোটি শব্দ ব্যবহার করেছিলেন। সব এগারোটি শব্দের সাথে দ্বাদশ আদিত্য, বিষ্ণুর জন্ম হয়েছিল। চারটি শব্দাংশ একত্রিত করে, প্রজাপতি অষ্টবসু তৈরি করেছিলেন, পাঠটি উল্লেখ করেছেন। অতঃপর, প্রজাপতি বারোটি শব্দাংশ সহ বিদ্বান ব্রাহ্মণ, দশ এবং অন্য দশটি ও অক্ষর ছাড়া শূদ্র সৃষ্টি করেন। শ্লোক ৫.৪ থেকে ৫.৫ বলে, অনুস্তুবের দুটি অর্ধ স্তবক দিয়ে, প্রজাপতি দিবারাত্রি তৈরি করেছিলেন, তারপরে দিবালোক।
অনুস্তুব স্তবকের প্রথম পদ থেকে তিনি ঋগ্বেদ, দ্বিতীয় যজুর্বেদ, তৃতীয় সামবেদ এবং চতুর্থ অথর্ববেদ তৈরি করেন। শ্লোক ৫.৫ বলে, স্তবক থেকে গায়ত্রী, ত্রিস্তুব, জগতি মিটার এসেছে। অনুস্তুব সমস্ত বত্রিশটি শব্দাংশ নিয়ে গঠিত, যা সমস্ত বৈদিক মিটার।
নারী ও পুরুষের সৃষ্টি
প্রজাপতি, দেবতা ও বিষ্ণুকে সৃষ্টি করার পর অর্ধনারীশ্বর (শিব-পুরুষ ও পার্বতী-নারীর সংমিশ্রণ) তৈরি করেছিলেন। অধ্যায় ৬ বলে, তারপর এটিকে বিভক্ত করে নারী ও পুরুষদের উৎপাদন করেন। দেবতাদের জগতে, প্রজাপতির ইন্দ্রের অমরত্ব রয়েছে যা তাকে দেবতাদের মধ্যে প্রথম করেছে। পাঠ্য বলে, ইন্দ্র ভিত্তি হিসাবে কাছিম ব্যবহার করে জল থেকে পৃথিবী জিতেছিল।
পাঠ্যের ৭ অধ্যায় পাঠ্যের মধ্যে থাকা জ্ঞান পাঠ ও উপলব্ধি করার সুবিধাগুলিকে জোর দিয়ে বলে, সমস্ত বেদ পাঠ করা, সমস্ত যজ্ঞ করা, সমস্ত পবিত্র স্নানের স্থানে স্নান করা, সমস্ত বড় ও গৌণ পাপ থেকে মুক্তি পাওয়া।
ফিলিস্তিনে অবস্থিত কূটনৈতিক মিশনের তালিকা
ডান|থাম্ব|450x450পিক্সেল| ফিলিস্তিনে অবস্থিত কূটনৈতিক মিশন সমূহের মানচিত্র এটি ফিলিস্তিনে অবস্থিত কূটনৈতিক মিশনসমূহের একটি তালিকা, যারাফিলিস্তিনের জাতীয় কর্তৃপক্ষ (পিএনএ) বা ফিলিস্তিন রাষ্ট্রকে স্বীকৃত দিয়ে থাকে। ইসরায়েল যেহেতু ফিলিস্তিনের বেশিরভাগ অঞ্চলকে ফিলিস্তিন রাজ্য গঠন হিসাবে নিয়ন্ত্রণ করে, তাই বেশিরভাগ মিশনকে সরকারীভাবে প্রতিনিধি অফিস হিসাবে অভিহিত করা হয় কারণ ইসরায়েল ফিলিস্তিন রাষ্ট্রকে কোন স্বীকৃতি দেয়নি, যদিও এটি ইসরায়েলের অফিশিয়াল তথ্যের বাইরের তালিকা।
ফিলিস্তিনে বা পিএনএ-তে বেশিরভাগ কূটনৈতিক মিশন রামাল্লায় অবস্থিত, যদিও কয়েকটি দেশ গাজায় অফিস পরিচালনা করে। ফিলিস্তিনের জাতীয় কর্তৃপক্ষের কাছে ১৬ টি অতিরিক্ত মিশন এবং বৈৎলেহম ও জেরুজালেমে ১৭ টি কনস্যুলেট সহ বর্তমানে রামাল্লাহ ও গাজায় ২৬ টি কূটনৈতিক মিশন রয়েছে। ফিলিস্তিনের বাইরে ৩৫ টির মিশন অনুমোদিত বা স্বীকৃত আছে।
কূটনৈতিক মিশনসমূহ
বিশেষভাবে উল্লেখ করা না হলে শুধুমাত্র রামাল্লার বাসিন্দা।
কনস্যুলেট সেবা
বেথলেহেম
জেরুজালেম
টেড ওয়েইনরাইট
এডওয়ার্ড ওয়েইনরাইট (Ted Wainwright; জন্ম: ৮ এপ্রিল, ১৮৬৫ - মৃত্যু: ২৮ অক্টোবর, ১৯১৯) শেফিল্ডের টিনস্লে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৩ থেকে ১৮৯৮ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছিলেন। ডানহাতে ব্যাটিংয়ের পাশাপাশি ডানহাতে স্লো বোলিংয়ে পারদর্শীতা দেখিয়েছেন টেড ওয়েইনরাইট।
১৮৮৮ থেকে ১৯০২ সময়কালে ঘরোয়া ইংরেজ প্রথম-শ্রেণীর কাউন্টি ক্রিকেট প্রতিযোগিতায় ইয়র্কশায়ার ক্লাবের পক্ষে খেলেছেন তিনি। কাউন্টি চ্যাম্পিয়নশীপের শুরুরদিকে লর্ড হকের অধিনায়কত্বে কাউন্টি দলকে শীর্ষ পর্যায়ে নিয়ে যেতে গুরুত্বপূর্ণ ভূমিকা পালন করেছিলেন টেড ওয়েইনরাইট।
কাউন্টি ক্রিকেট
বোলিংয়ের সাথে তুলনান্তে ব্যাটিংয়েই অধিক সফল হয়েছিলেন তিনি। তবে, তার ব্যাটিংয়ে কোন ধারাবাহিকতা ছিল না। নিজের সেরা দিনগুলোয় তিনি মারকুটে ব্যাটসম্যানের ভূমিকায় অবতীর্ণ হতেন। ১৯০০ সালে কেন্টের বিপক্ষে অন্যতম সেরা ১১৬ রানের ইনিংস খেলেন। ঐ খেলায় তার দল জয়লাভ করেছিল। ফিল্ডিংয়ের ক্ষেত্রে কাছাকাছি এলাকায় অবস্থান করতেন। জন টানিক্লিফের সাথে একত্রে ফিল্ডিং করে ইয়র্কশায়ারের শক্তিশালী বোলিং আক্রমণকে সহযোগিতার হাত প্রশস্ত করেন। ১৮৯৫ সালে বিয়াল্লিশটি ক্যাচ হাতের মুঠোয় পুরেছিলেন তিনি।
১৮৮৮ সালে ইয়র্কশায়ারের পক্ষে প্রথমবারের মতো খেলতে নামেন। এরপর থেকেই খুব দ্রুত দলে প্রতিষ্ঠিত হন। সফরকারী অস্ট্রেলিয়া একাদশের বিপক্ষে ১০৫ রানের মনোরম ইনিংস উপহার দেন। তবে, কয়েকটি বছর নিজেকে ধীরলয়ে প্রতিষ্ঠা করেন। ১৮৯১ সালে শেফিল্ডে পোতানো উইকেটে তার বোলিং দর্শনীয় পর্যায়ের ছিল। এরফলে ওয়েইনরাইটকে বোলার হিসেবে পরিচিত করে তোলে।
১৮৯৩ সাল পর্যন্ত ব্যাটসম্যান হিসেবে স্বীয় দক্ষতা প্রদর্শন করতে পারছিলেন না। লর্ডসে অনুষ্ঠিত প্রথম টেস্টে তেমন সফলতা না পাওয়ার ফলে ডাবল লাভ করতে পারেননি। ১৮৯২ সালে ইয়র্কশায়ারের সর্বোচ্চ উইকেট সংগ্রহকারী ছিলেন তিনি। তবে, তিনি মাঝারীমানের খেলা উপহার দিয়েছিলেন। শুষ্ক বসন্তে কিছু বাজে উইকেট লাভের প্রেক্ষিতে ১২.৫৫ গড়ে ৯০ উইকেট পেয়েছিলেন। ১৮৯৩ সালে ইয়র্কশায়ার দল প্রথমবারের মতো কাউন্টি চ্যাম্পিয়নশীপের শিরোপা লাভে সক্ষমতা দেখায়। একই সময়ে দলের অন্যতম সদস্য ববি পিলকে সাথে নিয়ে চমৎকার স্লো বোলিং জুটি গড়েছিলেন। প্রায়শঃই উইকেটের সহযোগিতা নিয়ে তারা দূর্দান্ত ক্রীড়ানৈপুণ্য প্রদর্শন করেছিলেন।
১৮৯৪ সালে সাসেক্সের বিপক্ষে সাত বলে পাঁচ উইকেট লাভের কৃতিত্ব প্রদর্শন করেছিলেন টেড ওয়েইনরাইট। ঐ ইনিংসে ৭/২০ লাভ করাসহ খেলায় ৩৮ রানের বিনিময়ে তেরো উইকেট পান তিনি। মিডলসেক্সের বিপক্ষে খেলায় ৬৩ রানের বিনিময়ে দশ ও সারের বিপক্ষে ১০৮ রানের বিনিময়ে বারো উইকেট পেয়েছিলেন। তবে, ঐ মৌসুমে ওভালের সেরা পিচেও কাঙ্ক্ষিত সফলতা না পাবার প্রেক্ষিতে শীতকালে অ্যাশেজ সিরিজে অংশগ্রহণের সুযোগ হারান। ১৮৯৫ সালে ব্যাট কিংবা বল হাতে ব্যর্থ হন। তবে, ফিল্ডিংয়ের কারণে ইয়র্কশায়ার একাদশের গুরুত্বপূর্ণ সদস্যরূপে দলে টিকে থাকেন। ১৮৯৬ সালের শুষ্ক গ্রীষ্মে পোতানো উইকেটে আবারও নিজের দক্ষতা প্রদর্শনে তৎপর হন। এমনকি প্রথমবারের মতো হাজারো রানের মাইলফলকের দোরগোড়ায় এগিয়েছিলেন।
১৮৯৯ সালের জুন মাসে বোলিং অনুপযোগী পিচে খুব কমই বোলার হিসেবে নিজেকে উপস্থাপনা করেছিলেন। তবে, ওভালে প্রথম-শ্রেণীর খেলোয়াড়ী জীবনের সেরা ২২৮ রান তুলেন। এছাড়াও, ১৮৯৭ সালের তুলনায় অধিক রান সংগ্রহ করেছিলেন। উইলফ্রেড রোডস ও শোফিল্ড হেই পোতানো উইকেটে ইয়র্কশায়ারের প্রধান বোলিং আক্রমণকারীর ভূমিকায় অবতীর্ণ হন। ১৯০০ ও ১৯০১ সালে নিজের শেষ দুই মৌসুমে টেড ওয়েইনরাইট বল হাতে খুব কমই অংশ নেন। তাসত্ত্বেও, ব্যাটিংয়ে ধারাবাহিকতাহীন অবস্থায় দলের ভরসার শেষ কেন্দ্রবিন্দুতে ছিলেন।
টেস্ট ক্রিকেট
সমগ্র খেলোয়াড়ী জীবনে পাঁচটিমাত্র টেস্ট খেলায় অংশগ্রহণের সুযোগ ঘটে টেড ওয়েইনরাইটের। তবে, আন্তর্জাতিক ক্রিকেট অঙ্গনে তেমন সফলতার মুখ দেখেননি তিনি। ১৭ জুলাই, ১৮৯৩ তারিখে টেস্ট ক্রিকেটে অভিষেক ঘটে তার। ব্যাটিং উপযোগী পিচে তার বোলিং কার্যকরী ছিল না। অস্ট্রেলিয়ার বিপক্ষে অংশগ্রহণকৃত পাঁচ টেস্টের কোনটিতেই উইকেটের সন্ধান পাননি। ১৮৯৭-৯৮ মৌসুমে অ্যান্ড্রু স্টডার্টের নেতৃত্বাধীন ইংরেজ দলের সদস্যরূপে অস্ট্রেলিয়া গমন করেন। ঐ সফরে পাঁচ টেস্ট নিয়ে গড়া সিরিজের চারটিতে তার অংশগ্রহণ ছিল। সেখানে তিনি লক্ষ্য করেন যে, তার অফ স্পিন কাজ করছে না। ঐ সফর শেষে ইয়র্কশায়ারে ফিরে এসে অনুশীলনীতে নিজেকে ব্যস্ত রাখেন ও বল ঠিকই স্পিন করছিল।
১৮৯৭ সালে বোলার হিসেবে বেশ রান খরচ করে ফেলেন। তবে, ব্যাট হাতে পাঁচটি সেঞ্চুরি রানের ইনিংস ছিল তার। ফলশ্রুতিতে ১৮৯৭-৯৮ মৌসুমে অ্যাশেজ সফরের জন্য ইংরেজ দলের সদস্যরূপে অন্তর্ভুক্ত হন। তবে, এবারও তিনি টেস্টগুলোয় ভালো খেলতে পারেননি।
ব্যক্তিগত জীবন
ক্রিকেট খেলা থেকে অবসর গ্রহণের পর টেড ওয়েইনরাইট পেশাদারী পর্যায়ে শ্রিউসবারি স্কুলে নিযুক্ত হন। তিনি উইলিয়াম অ্যাটওয়েলের স্থলাভিষিক্ত হন ও পূর্বে নিযুক্ত নেভিল কারদাস তার সহকারীর দায়িত্বে ছিলেন। এ প্রসঙ্গে কারদাস তার আত্মজীবনীতে লিখেন যে, "যখন আমি ১৯১৩ সালে কর্মরত ছিলাম তখন একটি ধাক্কা খাই। আমি মিসেস রোডেনহার্স্টের কক্ষে প্রবেশ করি ও তাঁকে অ্যাটওয়েলের অনুপস্থিতি জানাই। তিনি জানান যে, উইলিয়াম অ্যাটওয়েল আর শ্রিউসবারিতে আসবেন না। তাঁর পরিবর্তে শেফিল্ডের বাসিন্দা মি. টেড ওয়েইনরাইট স্থলাভিষিক্ত হয়েছেন। তিনি এখন থেকে ক্রিকেট প্রশিক্ষকের দায়িত্ব পালন করবেন ও আপনি তাঁর পাশে থাকবেন। তিনি বিদ্যালয় কর্তৃপক্ষ থেকে মি. অ্যাটওয়েলের পরিবর্তে অন্য কাউকে যুক্ত করার কথা শুনেছিলেন।
২৮ অক্টোবর, ১৯১৯ তারিখে ৫৪ বছর বয়সে ইয়র্কশায়ারের শেফিল্ডে টেড ওয়েইনরাইটের দেহাবসান ঘটে।
বৃজবেমুল বীরারেড্ডি
থাম্ব|165x165পিক্সেল বিজবেমুলা ভীরা রেড্ডি থেকে একজন ভারতীয় রাজনীতিবিদ।
রেড্ডি তেলুগু দেশম পার্টির সাথে যুক্ত ছিলেন এবং সরপঞ্চ থেকে মন্ত্রী - বিভিন্ন পশিসানে কাজ করেছেন।  রেড্ডি ২০০০ সালে তাঁর মৃত্যুর আগে পর্যন্ত কাডাপা জেলার তেলুগু দেশম পার্টির বিভিন্ন গুরুত্বপূর্ণ ভূমিকা পালন করেছিলেন। রেড্ডি অন্ধ্রপ্রদেশ বিধানসভার পাঁচ  বার সদস্য ছিলেন।
হাতীবান্ধা উপজেলা
হাতিবান্ধা বাংলাদেশের লালমনিরহাট জেলার অন্তর্গত একটি উপজেলা।
অবস্থান
এই উপজেলার উত্তরে পাটগ্রাম উপজেলা ও ভারতের পশ্চিমবঙ্গ, দক্ষিণে কালীগঞ্জ উপজেলা, পূর্বে ভারতের পশ্চিমবঙ্গ, পশ্চিমে নীলফামারী জেলার ডিমলা উপজেলা ও জলঢাকা উপজেলা।
প্রশাসনিক এলাকা
এই উপজেলার অন্তর্গত ইউনিয়ন গুলো হলো:
শিক্ষা
উল্লেখযোগ্য শিক্ষাপ্রতিষ্ঠান
উল্লেখযোগ্য ব্যক্তিত্ব:
★শহীদ বোরহান উদ্দিন-১৯৭১ সালে মহান মুক্তিযুদ্ধ চলাকালে সম্মুখ যোদ্ধা ও শহীদ।
দর্শনীয় স্থান
•পূর্ব বিছনদই বায়তুন নূর জামে মসজিদ লতিফপল্লী সড়ক
কামতা গ্যাসক্ষেত্র
কামতা গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি গাজীপুর জেলার কালীগঞ্জ উপজেলায় অবস্থিত। ঢাকা থেকে কামতা গ্যাসক্ষেত্রের অবস্থান প্রায় ১৭ কিলোমিটার দূরে।
১৯৮২ সালে পেট্রোবাংলা এই গ্যাসক্ষেত্রটি আবিষ্কার করে। এখানকার মোট গ্যাস মজুদের পরিমাণ হলো ১৯৫ বিলিয়ন ঘনফুট (বিসিএফ)। ১৯৮৪ সাল থেকে এখানে বাণিজ্যিক ভিত্তিতে গ্যাস উত্তোলন শুরু হয়। প্রথম দিকে এখান থেকে দিনে গড়ে ২০ মিলিয়ন ঘনফুট গ্যাস উত্তোলন করা হয়। তবে গ্যাসকূপটিতে পানি জমে যেতে থাকায় ১৯৮৮ সাল থেকে দৈনিক উত্তোলনের হার ৩ মিলিয়ন ঘনফুটে নামিয়ে আনা হয়, এবং ১৯৯১ হতে পুরোপুরি বন্ধ করে দেয়া হয়। ১৯৯১ সালের ২৬শে আগস্টের হিসাবে এখান থেকে সর্বমোট ২১.১০ বিলিয়ন ঘনফুট গ্যাস উত্তোলন করা হয়েছে।
পি ভি এন মাধব
পিভিএন মাধব অন্ধ্র প্রদেশের ভারতীয় জনতা পার্টির রাজনীতিবিদ। তিনি ভারতীয় জনতা পার্টির প্রার্থী হিসাবে গ্রেজুয়েট আসন থেকে ২০১৭ সালে অন্ধ্র প্রদেশ বিধানসভায় নির্বাচিত হয়েছিলেন।
নিউ কাশীপুর তাপবিদ্যুৎ কেন্দ্র
নিউ কাশীপুর তাপবিদ্যুৎ কেন্দ্রটি ভারতের পশ্চিমবঙ্গ রাজ্যের কলকাতা শহরের কাশীপুরে অবস্থিত একটি কয়লা ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি সিইএসসি লিমিটেড দ্বারা পরিচালিত হয়।
পরিচালনা ব্যয় বৃদ্ধির কারণে ২০০৪ সালে বিদ্যুৎকেন্দ্রটি পুরোপুরি বন্ধ করে দেওয়া হয়। এখন, এটি সিইএসসি লিমিডের অধীনে ১৩২ কেভি সাবস্টেশন রূপান্তরিত হয়েছে।
উৎপাদন ক্ষমতা
তাপবিদ্যুৎ কেন্দ্রটির একটি উৎপাদন ক্ষমতা ছিল ১০০ মেগাওয়াট। এটি ১৯৪৯ সালে সম্পূর্ণ ভাবে চালু হয়।
উভকামিতা-কৌতুহলী
উভকামিতা-কৌতুহলী (ইংরেজি: Bi-curious) হল এমন একটি ঘটনা যেখানে বিষমকামী বা সমকামী পরিচয়ের একজন মানুষ, যখন যৌনকর্মের জন্য এমন ব্যক্তির বিষয়ে কিছু কৌতূহল দেখায় সাধারণত যার সাথে সে যৌন সম্পর্কের পক্ষে আগ্রহী হয় না, তারা নিজেদের উভকামী তকমা থেকে আলাদা করে। কখনও কখনও শব্দটি বিষমকামিতা এবং সমকামিতার মধ্যে যৌন অভিমুখিতার একটি বিস্তীর্ণ ধারাবাহিক বর্ণনা করার জন্য ব্যবহৃত হয়। এই ধরনের ধারাবাহিকতাগুলি মুখ্যত-বিষমকামী বা মুখ্যত-সমকামীর মধ্যে অন্তর্ভুক্ত থাকে, তবে এগুলি উভকামী হিসাবে শনাক্ত না করে স্ব-শনাক্ত করা যেতে পারে। হেটেরোফ্লেক্সিবল ও হোমোফ্লেক্সিবল শব্দগুলি উভকামিতা-কৌতূহল হিসাবেও প্রয়োগ করা হয়, যদিও কিছু লেখক উভকামিতা-কৌতুহলী তকমা দ্বারা ইঙ্গিত করা "যৌনতার ... সাথে পরীক্ষা করতে চাওয়া"-এর অভাব হিসাবে হেটেরোফ্লেক্সিবিলিটি (বা হোমোফ্লেক্সিবিলিটি) পার্থক্য করেন।
সম্প্রতি
সম্প্রতি (सम्प्रति) (রাজত্বকাল: খ্রিস্টপূর্ব ২২৪ -খ্রিস্টপূর্ব ২১৫) পঞ্চম মৌর্য্য সম্রাট ছিলেন।
সংক্ষিপ্ত জীবনী
দশরথ মৌর্য্য তৃতীয় মৌর্য্য সম্রাট অশোকের পৌত্র ও রাজকুমার কুণালের সন্তান ছিলেন। অনেক ঐতিহাসিক মনে করেন, অশোকের মৃত্যুর পর তার দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন, যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি। অন্য মতে, দশরথের মৃত্যুর পর সম্প্রতি মৌর্য্য সিংহাসন লাভ করেন। সম্রাট সম্প্রতি জৈন ধর্মে বিশ্বাসী ছিলেন এবং জৈন ধর্ম প্রচারে গুরুত্বপূর্ণ ভূমিকা পালন করায় তাকে জৈন অশোক বলা হয়ে থাকে।
দ্বাদশ অলিম্পিয়ান
প্রাচীন গ্রিক ধর্মের ও গ্রিক পুরাণ অনুসারে দ্বাদশ অলিম্পিয়ান হলেন সর্ব দেবতার মন্দিরে (প্যান্থিয়ান) অধিষ্টিত বারোজন প্রধান দেব-দেবী। এই বারোজন দেবতা হলেন, জিউস, হেরা, পসেইডন, দেমেতের, এথেনা, এ্যাপোলো, আর্থেমিস, আরেস, আফ্রোদিতি, হেফাইস্তুস, হর্মিস এবং হেস্টিয়া অথবা  ডায়ানসাস. হাদেস এবং পার্সিফোনকে মাঝে মধ্যে দ্বাদশ অলিম্পিয়ানদের একজন বলে মন করা হয়। তবে বেশীরভাগ কাহিনিতে হাদেসকে অন্তর্ভুক্ত করা হয় না কারণ তি‌নি ছিলেন পাতালপুরীর বাসিন্দা এবং যি‌নি কখনই অলিম্পিয়ায় বসবাস করেননি।
শালিশুক
শালিশুক (शालिशुक) (রাজত্বকাল: খ্রিস্টপূর্ব ২১৫ -খ্রিস্টপূর্ব ২০২) ষষ্ঠ মৌর্য্য সম্রাট ছিলেন।
কর্ডস সেতু
কর্ডস সেতু হ'ল ইসরায়েলের জেরুজালেম শহরের একটি ঝুলন্ত সেতু যা রজ্জু সেতু বা জেরুজালেম লাইট রেল সেতু নামেও পরিচিত। সেতুর অবকাঠামোটি স্প্যানিশ স্থপতি এবং প্রকৌশলী সান্তিয়াগো ক্যালোরাভা দ্বারা পরিকল্পিত এবং জেরুসামেল লাইট রেলের লাল লাইন দ্বারা ব্যবহৃত হয়, যা ১৯ আগস্ট, ২০১১ সাল থেকে পরিসেবা শুরু করে। সেতুতে অন্তর্ভুক্ত একটি কাচের দিকে পার্শ্বযুক্ত সেতু, যা অতিক্রম করে পথচারীদের কিরিয়াত মোশে থেকে জেরুজালেম কেন্দ্রীয় বাস স্টেশনে যেতে সক্ষম করে। ২৭ শে জুন, ২০০৮ তারিখে প্রায় ৭০ মিলিয়ন ডলার (এনআইএস ২৪৬ মিলিয়ন) খরচ করে নির্মিত সেতুটি উদ্বোধন করা হয়।
ইতিহাস
২০০৫ সালে আনুমানিক এনআইএস ১২৯ মিলিয়ন ব্যয়ের কর্ড সেতুর নির্মাণ কাজ শুরু হয়, এটি  এনআইএস ৮০ মিলিয়নের প্রাথমিক পূর্বাভাসের তুলনায় অনেক বেশি।
১২ ব্লুজ
১২ ব্লুজ হল মালদ্বীপ দ্বীপপুঞ্জে অবস্থিত একটি ১০-একর ব্যক্তিগত দ্বীপ। এই দ্বীপটি মালে থেকে ৯০ মাইল উত্তরে এবং ৩৫-মিনিটের সমুদ্র বিমান ভ্রমণের মাধ্যমে প্রবেশযোগ্য। ১২ ব্লুজ হল বিশ্বের প্রথম হোটেল আবাস, যা মালদ্বীপ সরকার বিক্রির জন্য প্রস্তাব করেছে। ১১ অক্টোবর ২০১১-এ, মালদ্বীপ প্রজাতন্ত্রের রাষ্ট্রপতি মোহাম্মদ নাশিদ এই দ্বীপে বিদেশী বিনিয়োগের জন্য সরকারের সমর্থন নিশ্চিত করেছেন। ২০১২ সালে হোটেলের আবাসগুলি খোলার আশা করা হয়েছিল।
সালদা গ্যাসক্ষেত্র
সালদা গ্যাসক্ষেত্র ব্রাহ্মণবাড়িয়ার কসবা উপজেলায় অবস্থিত বাংলাদেশের ১৯তম গ্যাসক্ষেত্র। কসবা উপজেলার ১০ কিমি. দক্ষিণে বায়েক ইউনিয়নে এটি অবস্থিত। সলদা নদীর তীরে অবস্থিত বলে এটি সালদা গ্যাসক্ষেত্র নামকরণ করা হয়েছে। বাংলাদেশের জাতীয় ই-তথ্যকোষ অনুসারে, এখানকার দুটি কূপ থেকে বর্তমানে গ্যাস উত্তোলন করা হয় এবং ২০০ মিলিয়ন ঘনফুট গ্যাস মজুদ রয়েছে।
প্রিয়.কম
প্রিয়.কম বাংলাদেশের বাংলাভাষার একটি সংবাদভিত্তিক ওয়েব পোর্টাল যেটি ২০১১ সালে জাকারিয়া স্বপন কর্তৃক প্রতিষ্ঠিত হয়েছিল। এটি দেশ ও দেশের বাইরের বিভিন্ন ধরনের খবর নিজেদের ওয়েবসাইটে প্রকাশ করে থাকে।
ইতিহাস
২০১১ সালে ঢাকায় জাকারিয়া স্বপন হাত ধরে প্রিয়.কম যাত্রা শুরু করেছিল। এটি বাংলাদেশ লিমিটেড অফ সফটওয়্যার অ্যান্ড সার্ভিসেস (বেসিস)-এর তালিকাভুক্ত কোম্পানিগুলির মধ্যে একটি।
জীবিত ধর্ম
জীবিত ধর্ম (Lived religion) হল ধর্মকে আরও বিস্তৃতভাবে বোঝার জন্য ধর্মের সমাজবিজ্ঞান ও ধর্মীয় অধ্যয়নের নৃতাত্ত্বিক ও সামগ্রিক কাঠামো কারণ এটি দৈনন্দিন জীবনের প্রেক্ষাপটে সাধারণ মানুষ অনুশীলন করে, যার মধ্যে ঘরোয়া, কাজ, বাণিজ্যিক, সম্প্রদায়, এবং প্রাতিষ্ঠানিক ধর্মীয় সেটিংস। শব্দটি এসেছে ধর্মের সমাজবিজ্ঞানের ফরাসি ঐতিহ্য থেকে, বা "লা ধর্ম বেকু" যদিও এটি নৃবিজ্ঞান, সাংস্কৃতিক অধ্যয়ন, ইতিহাস, এবং সমাজবিজ্ঞান বা ধর্মের পাশাপাশি ধর্মীয় অধ্যয়ন এবং ধর্মতত্ত্ব। এটিকে "প্রতিদিনের ধর্ম"  এবং "জীবন্ত ধর্ম" হিসেবেও উল্লেখ করা হয়।
জীবিত ধর্মের ধারণাটি ২০ শতকের শেষের দিকে ন্যান্সি টি আমেরম্যান, ডেভিড ডি হল, মেরেডিথ ম্যাকগুয়ার এবং রবার্ট এ ওরসির মতো ধর্মীয় অধ্যয়ন পণ্ডিতদের দ্বারা জনপ্রিয় হয়েছিল। জীবিত ধর্মের অধ্যয়ন অন্বেষণ এবং জোর দেওয়ার একটি মাধ্যম হিসাবে বিস্তৃত বিষয়ের ক্ষেত্রগুলিকে অন্তর্ভুক্ত করতে এসেছে ১) ধর্মের অভিজাত অনুশীলনকারীদের উপর ধর্মীয় অধ্যয়নের প্রথাগত ফোকাসের বিপরীতে সাধারণ মানুষ ধর্মীয় বিষয় হিসাবে; ২) ধর্মীয় চর্চা এবং মানবদেহ সহ বস্তুগত সম্পদ, ধর্মীয় মতবাদ, মতবাদ এবং প্রাথমিকভাবে লিখিত গ্রন্থে নিযুক্ত মতাদর্শের উপর প্রথাগত ফোকাসের বিরুদ্ধে; ৩) প্রাতিষ্ঠানিক ধর্মীয় সেটিংসের বাইরে ধর্মীয় অনুশীলনের স্থান; এবং ৪) ধর্মকে বিশেষ, স্থানীয়, পরিবর্তনশীল, এবং অন্যথায় বিশ্বাস, পবিত্র গ্রন্থ এবং ধর্মের উপর দৃষ্টি নিবদ্ধ একটি সুই উদার সার্বজনীন ঘটনা হিসাবে না করে মানুষের অভিজ্ঞতার নির্দিষ্ট সাংস্কৃতিক, সামাজিক, রাজনৈতিক, উপাদান এবং অন্যান্য প্রেক্ষাপট দ্বারা আকৃতির হিসাবে বোঝার উপায় পবিত্র হিসাবে ধারণাসাধারণ থেকে আলাদা।
সাঙ্গু গ্যাসক্ষেত্র
সাঙ্গু গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। এটি বাংলাদেশের একমাত্র সামুদ্রিক গ্যাসক্ষেত্র যা বর্তমানে পরিত্যাক্ত অবস্থায় পড়ে আছে। ১৯৯৬ সালে অগভীর সমুদ্রে, চট্টগ্রামের সলিমপুরের কাছে স্থলভাগ থেকে ৫০ কিমি দুরত্বে বঙ্গোপসাগরে এই গ্যাসক্ষেত্র আবিষ্কার করা হয়। এর অপারেশনের দায়িত্বে ছিল অস্ট্রেলীয় বহুজাতিক কোম্পানি সান্তোস। ২০১৪ সাল থেকে এর উৎপাদন বন্ধ করে দেয়া হয়।
গ্যাস উৎপাদন
১৯৯৮ সালে ব্রিটিশ তেল কোম্পানি কেয়ার্ন এনার্জি এটি থেকে গ্যাস উৎপাদন শুরু করে। শুরুতে এটি থেকে দৈনিক প্রায় ৫০ মিলিয়ন ঘনফুট গ্যাস উৎপাদন হয়। পরে তা বেড়ে দৈনিক ১৪০ থেকে ১৬০ মিলিয়ন ঘনফুট বা তার বেশি মাত্রায় পৌঁছে। উৎপাদন মাত্রা ২০০৯ সালে গড়ে দৈনিক ৪৯ মিলিয়ন ও ২০১১ সালে গড়ে দৈনিক ১৮ মিলিয়ন ঘনফুটে নেমে যায়। ২০১৩ সালের শেষের দিকে এটি থেকে উৎপাদন দৈনিক দুই থেকে তিন মিলিয়ন ঘনফুটে নেমে এলে এটিকে পরিত্যক্ত ঘোষণা করা হয়। পেট্রোবাংলার হিসেবে অনুযায়ী, ১৯৯৮ থেকে ২০১৪ পর্যন্ত এই গ্যাসক্ষেত্র থেকে প্রায় ৪৮৮ বিলিয়ন ঘনফুট গ্যাস উৎপাদিত হয়।
জ্যোতিষ ঘোষ
জ্যোতিষ ঘোষ (১১ ডিসেম্বর ১৮৮৩ – ১৩ মার্চ ১৯৭১) ভারতকে ব্রিটিশ ঔপনিবেশিক শাসনের হাত থেকে মুক্ত করার জন্য স্বাধীনতা আন্দোলনে শ্রী অরবিন্দের সহযোগী ছিলেন। তার পরিচিতি ছিল মাস্টার মশাই নামে।
জীবনী
জ্যোতিষ ঘোষের জন্ম ব্রিটিশ ভারতের অধুনা  পশ্চিমবঙ্গের পূর্ব বর্ধমান জেলার জামালপুর মহকুমার দত্তপাড়া গ্রামে। তিনি কলকাতার প্রেসিডেন্সি কলেজ থেকে এম.এ পাশ করে প্রথমে পাটনার বাঁকিপুর কলেজে, পরে হুগলির মহসিন কলেজ, কলকাতার সুরেন্দ্রনাথ কলেজ ও বাঁকুড়া ক্রিশ্চিয়ান কলেজে অধ্যাপনা করেন। প্রথমদিকে অধ্যাপনায় কর্মজীবন শুরু করে তিনি পরবর্তীতে জাতীয়তাবাদী কর্মে লিপ্ত হন এবং রাজনীতিতে যোগ দেন। তিনি ইংরেজ সরকারের প্রশাসক হারবার্ট হোপ রিসলে কর্তৃক ১৯০৭ খ্রিস্টাব্দে জারি করা- রিসলে সার্কুলারের বিরোধিতা করেন এবং ছাত্রদের রাজনৈতিক আন্দোলনে অংশগ্রহণ করার অধিকার অর্জনের জন্য সচেষ্ট হন। সেকারণে তিনি ব্রিটিশ শাসকের রোষে পড়েন।  অরবিন্দ ঘোষের সহযোগী হয়ে ১৯০৫ খ্রিস্টাব্দ হতে রাজনৈতিক জীবন শুরু করেন। বিভিন্ন সময়ে বিভিন্ন অভিযোগে তিনি কয়েক দফায় কুড়ি বৎসর কারাদণ্ড ভোগ করেন। ১৯২৪ খ্রিস্টাব্দে তিনি মান্দালয় জেলে  সুভাষচন্দ্র বসুর সঙ্গে ছিলেন। জেলে অত্যাচারের কারণে তিনি তার দৃষ্টিশক্তি হারিয়ে ফেলেন। ১৯২৮ খ্রিস্টাব্দে জেল থেকে ছাড়া পাওয়ার পর তিনি চুঁচুড়া দেশবন্ধু স্কুলের প্রধান শিক্ষক নিযুক্ত হন। ওই বছরেই তিনি চট্টগ্রাম যুক্ত সম্মেলনের সভাপতিত্ব করেন। ১৯৩০ খ্রিস্টাব্দে ব্রহ্মদেশে যে বিদ্রোহ শুরু হয়, সেই বিদ্রোহীদের সঙ্গে যুগপৎ যোগাযোগ রেখে বাংলায় বৈপ্লবিক উত্থানের চেষ্টা করে অসফল হন। ১৯৪০ খ্রিস্টাব্দে ঢাকায় বঙ্গীয় প্রাদেশিক রাষ্ট্রীয় সম্মেলনের অধিবেশনে সভাপতিত্ব করেন। পরে তিনি প্রাদেশিক ফরোয়ার্ড ব্লকের সভাপতি হন। ১৯৪৬ এবং ১৯৫২ খ্রিস্টাব্দে তিনি রাজ্য বিধানসভার সদস্য নির্বাচিত হয়েছিলেন। তার রচিত গ্রন্থটি হল- লাইফ ওয়ার্ক অফ শ্রী অরবিন্দ।
জীবনাবসান
জ্যোতিষ ঘোষ ১৯৭১ খ্রিস্টাব্দের ১৩ মার্চ পরলোক গমন করেন।
বায়ুগতিবিজ্ঞান
বায়ুগতিবিজ্ঞান ক্ষেত্রে আধুনিক প্রণালীবদ্ধ গবেষণা শুরু হয় ১৮শ শতকে। তবে এর অনেক আগেই বায়ুগতীয় পিছুটান (aerodynamic drag) জাতীয় ঘটনা পর্যবেক্ষণ করে নথিবদ্ধ করে রাখা হয়েছিল। বায়ুগতিবিজ্ঞানের প্রাথমিক গবেষণা প্রচেষ্টার সিংহভাগই বাতাসের চেয়ে ভারী বস্তুর উড্ডয়ন-সংক্রান্ত ক্ষেত্রে নির্বাহিত হয়। ১৮৯১ সালে অটো লিলিয়েনটাল প্রথম এরকম উড্ডয়ন প্রদর্শন করে দেখাতে সক্ষম হন। এরপর থেকে গাণিতিক বিশ্লেষণ, পরীক্ষাভিত্তিক আসন্নীকরণ, বায়ুপ্রবাহ সুড়ঙ্গ পরীক্ষণ এবং কম্পিউটার ছদ্মায়নের মাধ্যমে বায়ুগতিবিজ্ঞানকে যৌক্তিক ভিত্তি হিসেবে ব্যবহার করা বাতাস অপেক্ষা ভারী যানের উড্ডয়ন ও অন্যান্য প্রযুক্তি উদ্ভাবন ও উন্নতিসাধন করা হয়েছে। সাম্প্রতিককালে বায়ুগতিবিজ্ঞানে সংনমনযোগ্য প্রবাহ, বিক্ষোভ এবং সীমানা স্তর নিয়ে গবেষণাকর্ম সম্পাদিত হচ্ছে এবং এগুলি উত্তরোত্তর গণনামূলক চরিত্র ধারণ করছে।
মারে বেনেট
মারে জন বেনেট (Murray Bennett; জন্ম: ৬ অক্টোবর, ১৯৫৬) কুইন্সল্যান্ডের ব্রিসবেন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৪ থেকে ১৯৮৫ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন মারে বেনেট।
শৈশবকাল
বামহাতি অর্থোডক্স স্পিন বোলার হিসেবে খেলোয়াড়ী জীবনের শুরুতেই প্রতিশ্রুতিশীলতার স্বাক্ষর রাখেন। সিডনি গ্রেড ক্রিকেটে নিউ সাউথ ওয়েলসের সেন্ট জর্জ দলের পক্ষে ১৯৭৩-৭৪ মৌসুমে খেলেন। এরপর নিউ সাউথ ওয়েলসের বিদ্যালয় বালকদের সম্মিলিত দলে খেলার জন্যে মনোনীত হন। ১৯৭৬-৭৭ মৌসুমে রাজ্য যুব দল নিউ সাউথ ওয়েলস কোল্টসে খেলার সুযোগ পান। ঐ গ্রীষ্মে দুই খেলায় অংশ নিয়ে ১০.৪৪ গড়ে নয় উইকেট তুলে নেন। তন্মধ্যে, দ্বিতীয় খেলায় অপরাজিত ১০২ রানের পাশাপাশি ইনিংসে ৬/৩৪ লাভ করেন ও কুইন্সল্যান্ড কোল্টসের বিপক্ষে দলকে জয় এনে দেন। তাসত্ত্বেও, পরবর্তী মৌসুমে যুব দলের পক্ষে খেলার সুযোগ পাননি ও ১৯৭৮-৭৯ মৌসুমে পর্যন্ত খেলার জগৎ থেকে নিজেকে দূরে সরিয়ে রাখেন। ১২.৬৬ গড়ে ছয় উইকেট পান ও ব্যাট হাতে তেমন সুবিধে করতে পারেননি। ৪.৭৫ গড়ে ১৯ রান করেছিলেন। পরের মৌসুমে কোল্টসের পক্ষে আরও দুই খেলায় অংশ নেন। ২৮.৮০ গড়ে পাঁচ উইকেট ও একটি খেলায় অপরাজিত ১১৬ রান সংগ্রহ করেন।
প্রথম-শ্রেণীর ক্রিকেট
১৯৮২-৮৩ মৌসুম থেকে ১৯৮৭-৮৮ মৌসুম পর্যন্ত মারে বেনেটের প্রথম-শ্রেণীর খেলোয়াড়ী জীবন চলমান ছিল। তবে, ২৬ বছর বয়সে শেফিল্ড শিল্ডে প্রথম-শ্রেণীর ক্রিকেটে অভিষেক ঘটার পূর্ব-পর্যন্ত নিজেকে মেলে ধরতে পারেননি। অভিষেক খেলায় ওয়েস্টার্ন অস্ট্রেলিয়ার বিপক্ষে ৫২ ওভারে ২/৭৪ পেয়েছিলেন। তন্মধ্যে, ২৫টি ওভার মেইডেন ছিল। টেস্ট ক্রিকেটার ক্রেগ সার্জেন্ট ও টনি মান তার শিকারে পরিণত হয়েছিলেন। এছাড়াও, ড্র হওয়া অধিক রানের খেলাটিতে ৩০ রানে অপরাজিত ছিলেন। পরের খেলায় তাসমানিয়ার বিপক্ষে ৪০.১ ওভার বোলিং করেন ৪/৫৫ পান। ২২টি ওভার মেইডেন করেন। তাসত্ত্বেও, দলের সাত উইকেটে পরাজয় থেকে এড়াতে ব্যর্থ হয়েছিলেন। এরপরের খেলায় সাউথ অস্ট্রেলিয়ার বিপক্ষে কোন উইকেট পাননি। তবে, অপরাজিত ৫৯ রান তুলেন। এটিই তার প্রথম-শ্রেণীর ক্রিকেটে প্রথম অর্ধ-শতরানের ইনিংস ছিল। পরবর্তী খেলায় ওয়েস্টার্ন অস্ট্রেলিয়ার বিপক্ষে প্রথমবারের মতো পাঁচ-উইকেটের সন্ধান পান। প্রথম ইনিংসে ৩/৪৭ লাভের পর পরের ইনিংসে ৫/৩৯ নিয়ে প্রতিপক্ষকে ১৯৭ রানে গুটিয়ে দিতে ভূমিকা রাখেন। খেলায় তিনি ৬৫.২ ওভার বোলিং করেন। তন্মধ্যে, ৩৯ ওভার মেইডেন ছিল। ফলশ্রুতিতে, নিউ সাউথ ওয়েলসের জয়ের লক্ষ্যমাত্রা ২৩০-এ ধার্য হয়। বেনেট অপরাজিত ২১ রান তুলে দলকে চার উইকেট হাতে রেখেই জয় নিশ্চিত করেন। ইংল্যান্ডের বিপক্ষে পরের খেলাতেও মারে বেনেট অভিষেক মৌসুমের খেলার ধারা অব্যাহত রাখেন। ৪/৬৫ ও ৫/১২৩ পান। প্রথম ইনিংসে জিওফ কুককে সেঞ্চুরি থেকে বঞ্চিত করেন। ৯৯ রানে সতীর্থ স্পিনার বব হল্যান্ডের হাতে তালুবন্দী করে বিদেয় করেন। দ্বিতীয় ইনিংসে জিওফ কুককে আবারও ৭৭ রানে বিদেয় করাসহ দলের পক্ষে সর্বোচ্চ রান সংগ্রহকারী ক্রিস টাভারেকে ১৪৭ রানে আউট করেন। জয়ের লক্ষ্যমাত্রায় নেমে নিচেরসারিতে নেমে ২৯ রান তুলেন। তবে, ২৬ রানের পরাজয়বরণ করেছিল তার দল। তাসত্ত্বেও, বড়দের পর্যায়ের প্রথম পাঁচটি খেলায় ২১.০৮ গড়ে ২৩ উইকেট পান।
মৌসুমের দ্বিতীয়ার্ধ্বে খুব কমই সফল হয়েছিলেন। বাদ-বাকী আট খেলায় মাত্র ১৫ উইকেট পান। ভিক্টোরিয়ার বিপক্ষে সেরা বোলিং করেন ৪/৯ ও খেলায় ১০৬ রান খরচায় ৬ উইকেট লাভ করেন। তন্মধ্যে, ডেভ হোয়াটমোর ও ডিন জোন্সকে উভয় ইনিংসে আউট করেছিলেন। নিউ সাউথ ওয়েলস দল শেফিল্ড শিল্ডের চূড়ান্ত খেলায় অংশ নেয়। তবে, মৌসুমের শেষদিকে কম সফলতা পেলেও তাকে দলে রাখা হয়েছিল। স্বল্প ব্যবধানের জয়ে খুব কমই ভূমিকা রাখেন। তার দল প্রথমে ব্যাটিংয়ে নামে ও মাত্র ২৭১ রানে গুটিয়ে যায়। বেনেট মিতব্যয়ী বোলিং করলেও কোন উইকেট লাভে ব্যর্থ হন। ওয়েস্টার্ন অস্ট্রেলিয়ার বিপক্ষে ২৯ ওভারে ০/৫০ পান। দ্বিতীয় ইনিংসে তিনি মাত্র নয় রান করেন। নিউ সাউথ ওয়েলস ২৮০ রান তুলে ও প্রতিপক্ষকে ২৯৩ রানের জয়ের লক্ষ্যমাত্রা দেয়। এবারও তিনি ২২ ওভারে ৩৯ রান দিয়ে কোন উইকেট পাননি। কিন্তু, দলীয় সঙ্গীরা সুন্দর বোলিং করে নিউ সাউথ ওয়েলসকে ৫৪ রানে জয় এনে দেন। অভিষেক মৌসুমে ২৮.২৬ গড়ে ৩৮ উইকেট পান ও ৩২.৩৬ গড়ে ৩৫৬ রান তুলেছিলেন। রাজ্য দলের পক্ষে তিনটি একদিনের খেলায় অংশ নিয়ে ওভারপ্রতি ৩.০৩ গড়ে রান দেন ও ৩০.০৩ গড়ে তিন উইকেট পেয়েছিলেন।
জিম্বাবুয়ে গমন
মারে বেনেটকে একমাসব্যাপী জিম্বাবুয়ে সফরে অস্ট্রেলীয় যুব দলের সদস্য নির্বাচিত করা হয়। দলটি সেখানে দুইটি প্রথম-শ্রেণীর ক্রিকেট ও দুইটি একদিনের খেলায় স্বাগতিক জিম্বাবুয়ে জাতীয় দলের মুখোমুখি হয়। প্রথম-শ্রেণীর খেলার প্রথমটিতে বেনেট ২৪ ও ২/৪৯ নিয়ে সফরকারীদের ইনিংস বিজয়ে কিঞ্চিৎ ভূমিকা রাখেন। এরপর দ্বিতীয় খেলায় অস্ট্রেলিয়া দল ১২৬ ও ২১৬ রান তুলে। ২১ ও ৩৫ রান তুলেন তিনি। স্বাগতিক দল জয় পেয়ে সিরিজে সমতা আনতে সমর্থ হয়। বব হল্যান্ড ৩/৬৪ পেয়েছিলেন। একদিনের খেলায় বেনেটকে কোন কার্যকরী ভূমিকা নিতে দেখা যায়নি। ২০ ওভারে তিনি ১০৮ রান খরচায় ১ উইকেট পেয়েছিলেন।
নিখুঁত ভাব বজায় রেখে বোলিং কর্মে অগ্রসর হতেন ও আর্ম বলে বেশ দক্ষতা প্রদর্শন করেছেন। ১৯৮০-এর দশকে কার্যকরী বোলিং আক্রমণ পরিচালনা করে ঘরোয়া শেফিল্ড শিল্ড প্রতিযোগিতায় দলের আধিপত্য বিস্তারে প্রভূতঃ ভূমিকা রাখেন। এ পর্যায়ে স্পিন নির্ভর বোলিং আক্রমণে বব হল্যান্ডের লেগ স্পিন ও গ্রেগ ম্যাথিউসের অফ স্পিনের সাথে মারে বেনেট নেতৃত্ব দিয়েছেন। দশটি রাউন্ড-রবিন খেলায় নিউ সাউথ ওয়েলসের পক্ষে সবগুলোতে অংশ নেন। পাশাপাশি, সফররত ইংরেজ ও শ্রীলঙ্কান একাদশের বিপক্ষেও প্রথম-শ্রেণীর খেলায় অংশ নিয়েছিলেন।
পরবর্তী মৌসুমে সীমিত ওভারের ক্রিকেটেও দূর্বল ক্রীড়াশৈলী অব্যাহত রাখেন। মৌসুমের প্রথম খেলায় ওয়েস্টার্ন অস্ট্রেলিয়ার মুখোমুখি হন। প্রতিপক্ষীয় ব্যাটসম্যানদের পাল্টা আক্রমণে নির্ধারিত দশ ওভারে ৬৩ রান খরচ করে ফেলেন। দলের মোট রানের এক-তৃতীয়াংশ তার বল থেকে আসে। ফলশ্রুতিতে, খেসারত গুণতে হয় তাকে। মৌসুমের বাদ-বাকী সময় তাকে একদিনের দলের রাখা হয়। তবে, প্রথম-শ্রেণীর দলে নিজ অবস্থান বজায় রাখেন ও নিউ সাউথ ওয়েলসের পক্ষে নয় খেলায় অংশ নেন। শেফিল্ডের তৃতীয় খেলায় নিচেরসারিতে ব্যাটিংয়ে নেমে মূল্যবান ৪৬ রান তুলেন ও দলকে ২৪৫ রানে নিয়ে যেতে সমর্থ হন। এরপর ৫/১৫ নিয়ে সাউথ অস্ট্রেলিয়ান দলকে ১০১ রানে গুটিয়ে দিতে প্রভূতঃ ভূমিকা পালন করেন। খেলায় তার দল ১০৯ রানে বিজয়ী হয়েছিল। ফিরতি খেলায় বেনেট ৪৮ রানে অপরাজিত থাকেন ও ড্র হওয়া উচ্চ রানের খেলায় ৩/৪৫ পান। এছাড়াও, তাসমানিয়ার বিপক্ষে ৫৪ ও ৩/৬২ পান। তবে, অন্য খেলাগুলোয় কোন ইনিংসেই দুইয়ের অধিক উইকেট পাননি। ৩৬.৫৫ গড়ে ২০ উইকেট ও ২৫.২৫ গড়ে ২০২ রান তুলেন। নিউ সাউথ ওয়েলস দল তাদের শিরোপা ধরে রাখতে ব্যর্থ হয় ও চূড়ান্ত খেলায় অংশ নিতে পারেনি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও আটটিমাত্র একদিনের আন্তর্জাতিকে অংশগ্রহণ করেছেন মারে বেনেট। ২২ ডিসেম্বর, ১৯৮৪ তারিখে মেলবোর্নে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৯ আগস্ট, ১৯৮৫ তারিখে ওভালে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৮৪ সালের শীতকালে মারে বেনেট অস্ট্রেলিয়া দলের সদস্যরূপে ইংল্যান্ড গমন করেন। সেখানকার ল্যাঙ্কাশায়ার লীগে র‍্যামসবটম ক্রিকেট ক্লাবের পক্ষে পেশাদার বিদেশী খেলোয়াড় হিসেবে অংশ নেন। শুরুতে তিনি ধীরলয়ে শুরু করেন। বল হাতে নিয়ে প্রথম পাঁচ ইনিংসে মাত্র ১২ উইকেট শিকার করেন তিনি। জুনের শেষদিকে নিজেকে উপস্থাপনায় সচেষ্ট হন। সাত ইনিংসে ৩৫ উইকেট পান। প্রত্যেক ইনিংসেই কমপক্ষে চারটি উইকেট পেয়েছিলেন তিনি। এ পর্যায়ে পাঁচটি অর্ধ-শতরানের ইনিংস খেলেন। হ্যাসলিংডেনের বিপক্ষে ব্যক্তিগত সেরা অপরাজিত ৮৫ রান করেন। লোয়ারহাউজের বিপক্ষে ৭/২৭ পান। ১০.১৪ গড়ে ৮৩ উইকেট ও ৪২.১১ গড়ে ৭১৬ রান তুলেন তিনি।
একদিনের খেলায় দূর্বল ক্রীড়াশৈলী প্রদর্শন সত্ত্বেও ১৯৮৪-৮৫ মৌসুমে অস্ট্রেলিয়ার একদিনের দলের সদস্যরূপে ভারত গমনার্থে তাকে দলে অন্তর্ভুক্ত করা হয়। ইন্দোরে সিরিজের পঞ্চম ও চূড়ান্ত ওডিআইয়ে অংশ নেন তিনি। নির্ধারিত দশ ওভারে ০/৩৭ বোলিং পরিসংখ্যান গড়ে স্বাগতিক দলের সংগ্রহ ২৩৫/৫ রাখতে ভূমিকা রাখেন। তবে, সফরকারী দল ছয় উইকেটে জয় পেলে তাকে ব্যাটিং করার প্রয়োজন হয়নি। অস্ট্রেলিয়ায় প্রত্যাবর্তনের পূর্বে বোম্বে দলের বিপক্ষে খেলেন। দশ ওভারে ১/৩৩ লাভ করেন।
১৯৮৪-৮৫ মৌসুমের শেফিল্ড শিল্ডে এনএসডব্লিউ দলের পক্ষে খেলার জন্যে যথেষ্ট বেগ পেতে হয়। এ পর্যায়ে তিনি সিডনিতে কোন খেলায় অংশ নিতে পারেননি। তাসত্ত্বেও, তৎকালীন বিশ্ব ক্রিকেটে আধিপত্য বিস্তারকারী ওয়েস্ট ইন্ডিজ দলের বিপক্ষে প্রস্তুতিমূলক খেলার জন্যে মনোনীত হন। এ খেলায় অংশগ্রহণের পূর্বে অনেকগুলো প্রথম-শ্রেণীর খেলায় অংশ নিয়ে মাত্র দুই উইকেট লাভ করেছিলেন। প্রথম ইনিংসে দলের ২৮৭ রানের মধ্যে তার অংশগ্রহণ ছিল অপরাজিত ১৬ রান। এরপর ২/৫৩ নিয়ে সফরকারীদেরকে ২১২ রানে গুটিয়ে দিতে সহায়তা করেন। ফলশ্রুতিতে, তার দল ৭৫ রানে এগিয়ে যায়। গাস লোগিসহ ঐ সময়ের শীর্ষস্থানীয় ব্যাটসম্যান ভিভ রিচার্ডসের মূল্যবান উইকেট পান। দ্বিতীয় ইনিংসে তিনি মাত্র ছয় রান সংগ্রহ করেন ও দল ১২৯ রানে গুটিয়ে যায়। সফরকারী ক্যারিবীয় দলের জয়ের লক্ষ্যমাত্রা দাঁড়ায় মাত্র ২০৫ রান। দ্বিতীয় ইনিংসে ৬/৩২ পান। এটিই তার প্রথম-শ্রেণীর ক্রিকেটে সেরা বোলিং পরিসংখ্যানরূপে বিবেচিত হয়। উদ্বোধনী ব্যাটসম্যান ডেসমন্ড হেইন্স, রিচার্ডস ও অধিনায়ক ক্লাইভ লয়েডকে আউট করেন। ফলশ্রুতিতে, এনএসডব্লিউ ৭২ রানে জয় পায়। পরের খেলায় সাউথ অস্ট্রেলিয়ার বিপক্ষে মারে বেনেট রান খড়ায় ভুগেন ও উইকেটবিহীন অবস্থায় মাঠ ছাড়েন। এরফলে, রাজ্য দল থেকে বাদ পড়েন তিনি।
টেস্টে অংশগ্রহণ
একই সময়ে ওয়েস্ট ইন্ডিজ দল অস্ট্রেলিয়ার বিপক্ষে সিরিজের প্রথম তিন টেস্টে জয় পেয়ে একাধিপত্য বজায় রাখে। পাশাপাশি সিরিজ জয় করে। সামগ্রিকভাবে তার খেলার ধরন আশাপ্রদ না হলেও দল নির্বাচকমণ্ডলী তাকে খেলায় সুযোগ দেয়। এর কারণ হিসেবে প্রস্তুতিমূলক খেলায় ক্যারিবীয়দের দূর্বলতাকে প্রাধান্য দেয়া হয়।
মেলবোর্নে সিরিজের চতুর্থ টেস্টে অভিষেক পর্ব সম্পন্ন হয় মারে বেনেটের। এ সময়টুকু বড়দিনের ছুটির আমেজ বিরাজ করছিল। কোন উইকেট নিতে পারেননি। ওভার প্রতি প্রায় চার রান দিয়ে বোলিং পরিসংখ্যান গড়েন ০/৯০। এ সময়ে তিনি কোন মেইডেন ওভারের সন্ধান পাননি। তবে, প্রথম ইনিংসে ২২ রানে অপরাজিত ছিলেন ও কোনক্রমে শেষ ওভার ব্যাট দিয়ে বল ঠেকিয়ে দলের পরাজয় রোধ করতে সক্ষম হন। এ পর্যায়ে ৩ রানে অপরাজিত ছিলেন ও দলের দুই উইকেট হাতে ছিল। এরফলে, ওয়েস্ট ইন্ডিজের একাধারে ১১ জয়ের পর জয়রথ রুদ্ধ করেন। ঐ সময়ে এটিই একাধারে টেস্ট জয়ের রেকর্ড ছিল।
সিডনি ক্রিকেট গ্রাউন্ডে স্পিন বান্ধব পঞ্চম টেস্ট অনুষ্ঠিত হয়। টেস্ট অভিষেকে উইকেট শূন্য অবস্থায় ছিলেন। এ পর্যায়ে প্রথমবারের মতো দলীয় এনএসডব্লিউ’র স্পিনার বব হল্যান্ডের সাথে জুটি গড়েন। নিউ সাউথ ওয়েলসে প্রস্তুতিমূলক খেলার ন্যায় একই ফলাফল আসে। তবে, হল্যান্ড খেলায় ৯৪ রান খরচায় ১০ উইকেট পান। বেনেট ২৩ রান এবং ২/৪৫ ও ৩/৭৯ লাভ করেছিলেন। প্রথম ইনিংসে উইকেট-রক্ষক জেফ ডুজনকে আউট করে নিজস্ব প্রথম উইকেট লাভ করেন। এরপর শেষদিকে মাইকেল হোল্ডিংকে শূন্য রানে বিদেয় করে সফরকারীদেরকে ইনিংস শেষ করেন। দ্বিতীয় ইনিংসে রিচি রিচার্ডসনকে আউট করার পর রিচার্ডসকে আর্ম বলে ৫৮ রানে বোল্ড করেন। ঐ টেস্টে অস্ট্রেলিয়া ইনিংস ব্যবধানে জয় পায় ও ওয়েস্ট ইন্ডিজের একাধারে ২৭ টেস্টে অপরাজিত থাকার রেকর্ড থামিয়ে দেয়।
টেস্টে সফলতা লাভের পর বেনেটকে একদিনের আন্তর্জাতিক দলে রাখা হয়। এ পর্যায়ে দুইটি ঘরোয়া একদিনের খেলায় ১৯ ওভার বোলিং করে ৫৩ রান খরচায় ৩ উইকেট পেয়েছিলেন। ১৯৮৪-৮৫ মৌসুমে বিশ্ব সিরিজ কাপে নিজস্ব প্রথম পাঁচটি খেলায় অংশ নিয়েছিলেন। মেলবোর্নে প্রথম খেলায় নির্ধারিত দশ ওভারে ১/২৩ বোলিং করে মিতব্যয়ীতার পরিচয় দেন। গর্ডন গ্রীনিজকে আউট করে প্রথম ওডিআই উইকেট লাভ করেছিলেন। বেনেটের এ প্রচেষ্টাকে বানচাল করে দিয়ে ওয়েস্ট ইন্ডিজ দলে ২৪১ রানে জয়ের লক্ষ্যমাত্রায় পৌঁছে যায়। এ পর্যায়ে ওয়েস্ট ইন্ডিজ দল সাত উইকেট হাতে রাখে ও পাঁচ ওভার না খেলে সতীর্থ বোলারদের কাছ থেকে দ্রুত রান সংগ্রহ করে সফলতা পায়।